pythainlp/thai-wiki-dataset-v3 huggingface dataset:
รวมพันธุ์นักสู้พิทักษ์จักรวาล

รวมพันธุ์นักสู้พิทักษ์จักรวาล (Guardians of the Galaxy) เป็นภาพยนตร์ซูเปอร์ฮีโร่สร้างตามทีมซูเปอร์ฮีโร่ของหนังสือการ์ตูนมาร์เวลคอมิกส์ ผลิตโดย มาร์เวล สตูดิโอส์ และจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาพยนตร์ลำดับที่สิบในจักรวาลภาพยนตร์มาร์เวล ภาพยนตร์กำกับโดยเจมส์ กันน์ ซึ่งเป็นผู้เขียนบทร่วมกับนิโคล เพิร์ลแมน นำแสดงโดยคริส แพร็ตต์ โซอี ซัลดานา เดฟ บอทิสตา วิน ดีเซล แบรดลีย์ คูเปอร์ ลี เพซ ไมเคิล รุกเกอร์ คาเรน กิลแลน ไจมอน ฮอนซู จอห์น ซี. เรลลี เกลนน์ โคลส และเบนีเซียว เดล โตโร ในภาพยนตร์รวมพันธุ์นักสู้พิทักษ์จักรวาล ปีเตอร์ ควิลล์รวมตัวกับพันธมิตรต่างดาวที่กำลังหลบหนีหลังจากขโมยวัตถุทรงพลังมา
==ตัวละคร==
คริส แพร็ตต์ รับบทเป็น ปีเตอร์ ควิลล์/สตาร์-ลอร์ด หัวหน้าทีมของกาเดียนส์ออฟเดอะแกแล็คซี เป็นลูกชายของพ่อซึ่งเป็นมนุษย์ต่างดาวและแม่เป็นมนุษย์
โซอี ซัลดานา รับบทเป็น กาโมร่า มนุษย์ต่างดาวที่ธานอสรับเลี้ยงดูเป็นบุตรีบุญธรรม
เดฟ บาทิสตา รับบทเป็น แดร็กซ์ จอมทำลายล้าง นักรบที่มีความแค้นกับโรแนนที่ฆ่าครอบครัวของเขา
วิน ดีเซล รับบทเป็น กรู๊ท มนุษย์ต้นไม้ที่เป็นคู่หูกับร็อคเก็ต
แบรดลีย์ คูเปอร์ รับบทเป็น ร็อคเก็ต แรคคูนที่ผ่านการตัดต่อพันธุกรรมจนมีลักษณะนิสัยเหมือนมนุษย์
ลี เพซ รับบทเป็น โรแนน ผู้กล่าวโทษ ชนเผ่าครีที่ต้องการนำสิ่งล้ำค่ามอบให้ธานอสเพื่อแลกกับการกำจัดเผ่าแซนดาเรียน
ไมเคิล รูกเกอร์ รับบทเป็น ยอนดู อูดอนต้า ชนเผ่าผิวสีฟ้า หัวหน้ากลุ่มราเวนเจอร์
คาเรน กิลแลน รับบทเป็น เนบิวลา บุตรบุญธรรมของธานอสเช่นเดียวกับกาโมรา
จิมอน ฮอนซู รับบทเป็น โกราธ นักล่าในอวกาศชาวครีที่เป็นมิตรกับโรแนน
จอห์น ซี. ไรล์ลี รับบทเป็น โรมัน เดย์ ทหารเสนารักษ์ของโนวาคอร์ป
เกลนน์ โคลส รับบทเป็น อิรานี ราเอล ผู้นำกลุ่มโนวาคอร์ป กองกำลังพิทักษ์ดาวซานดาร์
เบนิซิโอ เดล โทโร่ รับบทเป็น ทานีเลียร์ ทีวาน/เดอะ คอลเลกเตอร์ ผู้เก็บสะสมวัตถุมีค่าจากทั่วจักรวาล
ฌอน กันน์ รับบทเป็น แคร็กลิน สมาชิกกลุ่มราเวนเจอร์
จอช โบรลิน รับบทเป็น ธานอส จอมมหาไททันผู้ที่อยู่เบื้องหลังแผนการชั่วร้ายของโรแนน
== การออกฉายและรายได้ ==
รวมพันธุ์นักสู้พิทักษ์จักรวาล ออกฉายรอบปฐมทัศน์โลกเมื่อวันที่ 21 กรกฎาคม 2557 ณ ดอลบีเธียเตอร์ ฮอลลีวูด ต่อมาได้เริ่มฉายเป็นการทั่วไปในวันที่ 31 เดือนและปีเดียวกัน ในอังกฤษและอีกหลายประเทศรวมทั้งประเทศไทย วันต่อมาได้เริ่มออกฉายในสหรัฐอเมริกา โดยทำรายได้เปิดตัวช่วงสุดสัปดาห์เดือนสิงหาคมสูงสุด ด้วยรายได้ 94 ล้านดอลลาร์สหรัฐ
==อ้างอิง==
==แหล่งข้อมูลอื่น==
ภาพยนตร์ภาษาอังกฤษ
ภาพยนตร์ที่ออกฉายในปี พ.ศ. 2557
ภาพยนตร์อเมริกัน
ภาพยนตร์ที่จัดจำหน่ายโดยดิสนีย์
การ์เดียนส์ออฟเดอะกาแล็กซี
ภาพยนตร์ผจญภัยในอวกาศ
ภาพยนตร์ซูเปอร์ฮีโร
ภาพยนตร์ในจักรวาลภาพยนตร์มาร์เวล
ภาพยนตร์ไอแมกซ์
ชมพูนุช ปิยะภาณี

ชมพูนุช ปิยะภาณี หรือ เจน (เกิด; 4 มิถุนายน พ.ศ. 2525) เป็นอดีตนักแสดงหญิงชาวไทย
== ประวัติ ==
ชมพูนุช ปิยะภาณี (ชื่อเล่น เจน) เกิดวันที่ 4 มิถุนายน พ.ศ. 2525 ที่กรุงเทพฯ จบการศึกษาระดับปริญญาตรี มหาวิทยาลัยรามคำแหง คณะมนุษยศาสตร์ สื่อสารมวลชน  สำเร็จการศึกษาระดับปริญญาโทคณะบริหารธุรกิจ เอกบริหารธุรกิจระหว่างประเทศ มหาวิทยาลัยศรีปทุม ด้วยเกรดเฉลี่ย 3 กว่า
เข้าสู่วงการบังเทิงตั้งแต่อายุ 18 ปี ช่วงที่เจนเข้าเรียน ปี 1 ที่มหาวิทยาลัยรังสิต มีคนชวนมาเทสต์งานโฆษณาแล้วก็ได้อยู่ในวงการบังเทิง หลังจากนั้นก็ได้ไปเทสต์ภาพยนตร์ ปอบ หวีด สยอง เมื่อปี 2544 จึงได้รับบทเป็น เกอร์ และก็มีผลงานภาพยนตร์เป็นจำนวนมากเช่น 999-9999 ต่อติดตาย , บุปผาราตรี ส่วนผลงานด้านละครโทรทัศน์ อาทิเช่น วัยระเริง ทางช่อง ไอทีวี, หักเหลี่ยมรัก, ฮอยอันฉันรักเธอ, เล่ห์รตี ฯลฯ
ห่างหายไปจากวงการบันเทิง เธอไปลงทุนทำธุรกิจเสื้อ-ผ้าขายส่งที่แพลตตินั่ม แต่ไม่ประสบความสำเร็จเท่าไหร่ เธอเลยขายกิจการต่อให้คนอื่น แฟนเจนก็เลยชวนไปช่วยทำธุรกิจขายรถยนต์ที่หาดใหญ่ ด้วยระยะทางมันไกลจากกรุงเทพฯ เลยไม่สะดวกที่จะทำงานในวงการบันเทิงต่อ
ปัจจุบันสมรสกับ ธิติ โกวิทยา ซึ่งคบหากันมานานถึง 5 ปี เมื่อวันที่ 21 กุมภาพันธ์ พ.ศ. 2556 ที่โรงแรมแกรนด์ ไฮแอท เอราวัณ
ปัจจุบันมีบุตรแล้ว 2 คน คนแรกบุตรชาย ชื่อน้องเกรท คนที่ 2  บุตรชาย
== ผลงาน ==
=== ละครโทรทัศน์ ===
ผลงานละคร, ซิตคอม, รับเชิญ ของเจน-ชมพูนุช
===ละครเทิดพระเกียรติ ===
=== ผลงานภาพยนตร์ ===
ปอบ หวีด สยอง (2544) รับบทเป็น เกอร์
999-9999 ต่อติดตาย (2545) รับบทเป็น ศพนักเรียนบนเสาธง
บุปผาราตรี (2546) รับบทเป็น หมวย
มนต์ผีบอก Haunted Graveyard (2547)
บุปผาราตรี เฟส 2 (2548) รับบทเป็น หมวย
เหยิน เป๋ เหล่ เซมากูเตะ (2550)
=== ภาพยนตร์วีซีดี ===
หน่วยพิฆาตเพื่อนซี้ รับบท วินซ์ (แสดงคู่กับ: สราวุฒิ พุ่มทอง) (2546)
=== มิวสิควีดีโอ ===
เพลง " รักตัวเองเหมือนกัน" ของ ไฮเปอร์
เพลง "ผู้หญิงใจง่าย" ของ แอมไฟน์
เพลง "คมมีด" ของ Sweet Mullet
=== ผลงานโฆษณา ===
โฆษณา ไวไวควิก คู่กับเชียร์ ฑิฆัมพร ฤทธิ์ธาอภินันท์
=== พิธีกร ===
 โทรทัศน์ 
พ.ศ. 2547 : รายการ Zoning (ผลิตโดย กันตนา) ทุกวันจันทร์ถึงพุธ เวลา 16.30 - 17.00 น. ทางช่อง ITV (กด) ร่วมกับ ตี้-สมเจตน์ เจริญวัฒน์อนันต์ (2547-2549)
 ออนไลน์ 
พ.ศ. 25 : ทางช่อง YouTube:
== อ้างอิง ==
== แหล่งข้อมูลอื่น ==
บุคคลจากกรุงเทพมหานคร
บุคคลจากคณะสื่อสารมวลชน มหาวิทยาลัยรามคำแหง‎
บุคคลจากคณะบริหารธุรกิจ มหาวิทยาลัยศรีปทุม
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
นักจัดรายการวิทยุชาวไทย
วีเจ
พิธีกรชาวไทย
นักแสดงหญิงชาวไทยในศตวรรษที่ 20
กองทัพพันธมิตรประชาธิปไตยแห่งชาติเมียนมา

กองทัพพันธมิตรประชาธิปไตยแห่งชาติเมียนมา (Myanmar National Democratic Alliance Army: MNDA; မြန်မာအမျိုးသား ဒီမိုကရက်တစ် မဟာမိတ်တပ်မတော်) ชื่อเดิมคือ พรรคประชาธิปไตยโกก้าง (Kokang Democracy Party) เป็นกองทัพกบฏของชาวโกก้างทางตะวันออกเฉียงเหนือของพม่าที่ก่อตั้งตั้งแต่ พ.ศ. 2532. กองทัพนี้ได้ตกลงสงบศึกกับรัฐบาลทหารของพม่ามาราว 20 ปี ยัง เมาเลียงเป็นผู้นำคนปัจจุบัน
== ภูมิหลัง ==
พื้นที่ในบริเวณนี้ถูกควบคุมด้วยขุนศึกต่าง ๆ ตั้งแต่ พ.ศ. 2503 กองทัพนี้จัดตั้งขึ้นเมื่อ 12 มีนาคม พ.ศ. 2532 หลังจากที่ผู้นำในท้องถิ่นของพรรคคอมมิวนิสต์พม่า โพน กยัน ชิน (Phone Kyar Shin) หรือเปง เจียเช็ง (Peng Jia Sheng) ได้แยกตัวออกมาจากพรรคและจัดตั้งกองทัพพันธมิตรประชาธิปไตยแห่งชาติเมียนมาขึ้น โดยร่วมมือกับพี่ชายของเขาคือเปง เจียฟู (Peng Jiafu) ทำให้กลายเป็นกองทัพใหม่ในโกก้าง มีกำลังพลราว 1,500 and 2,000 คน
กลุ่มกบฏกลุ่มนี้เป็นกลุ่มแรกที่ตกลงเจรจาสันติภาพกับทหารพม่า หลังสงบศึก พื้นที่นี้มีการเติบโตทางเศรษฐกิจซึ่งทั้งทางกองทัพและผู้นำทหารในท้องถิ่นได้แบ่งปันผลประโยชน์ร่วมกัน รวมทั้งเพิ่มการเก็บเกี่ยวฝิ่น ผลิตเฮโรอีน และผลิตเมแทมเฟตามีน กองทัพพันธมิตรประชาธิปไตยแห่งชาติเมียนมาควบคุมพื้นที่เพาะปลูกและสามารถควบคุมกลุ่มต่าง ๆ ในพื้นที่ได้อย่างมีประสิทธิภาพ
== เหตุการณ์โกก้าง ==
ในเดือนธันวาคม พ.ศ. 2552 กองทัพพันธมิตรประชาธิปไตยแห่งชาติเมียนมาเกี่ยวข้องในความขัดแย้งอย่างรุนแรงกับทหารพม่า ทำให้เกิดการสู้รบกันขึ้นเป็นครั้งแรกนับแต่ลงนามสงบศึกไปเมื่อ 20 ปีก่อน
== อ้างอิง ==
ขบวนการทางการเมืองในประเทศพม่า
รัฐฉาน
รายพระนามพระมหากษัตริย์ซูลู

==หัวหน้าเผ่าแห่งซูลู (ca. 1727–1816)==
มงกูนี
มาลานเดลา คาลูซูมานา
ซูลู คานโทม เบลา
กูมีเด คาซูลู
หปุนกา คากูมีเด
มาเกบา กากุมเด (ca. 1667 – ca. 1745), son of Gumede, chief of the Zulu clan from ca. 1727 to ca. 1745
ดาบา, son of Mageba, chief of the Zulu clan from ca. 1745 to 1763
จามา กันดาบา (ca. 1757–1781), son of Ndaba, chief of the Zulu clan from 1763 to 1781
เซนซานโกมา (ca. 1762–1816), son of Jama, chief of the Zulu clan from 1781 to 1816
==พระมหากษัตริย์ซูลู (1822–ปัจจุบัน)==
==พระมหากษัตริย์แห่งราชอาณาจักรซูลู==
{| width=100% class="wikitable"
! width=8% | พระบรมฉายาลักษณ์
! width=24% | พระนาม
! width=10% | เริ่มรัชกาล
! width=10% | สิ้นสุดรัชกาล
|-
|align="center"|120px||align="center"|ชากาซูลู||align="center"|1816||align="center"| 1828
|-
|align="center"|120px||align="center"|ดิงกาเน||align="center"|1828||align="center"|1840
|-
|align="center"|120px||align="center"|มพันเด||align="center"|1840||align="center"|1872
|-
|align="center"|120px||align="center"|เคตช์วาโย||align="center"|1872||align="center"|1879
|-
|}
==พระมหากษัตริย์แห่งซูลูแลนด์==
{| width=100% class="wikitable"
! width=8% | พระบรมฉายาลักษณ์
! width=24% | พระนาม
! width=10% | เริ่มรัชกาล
! width=10% | สิ้นสุดรัชกาล
|-
|align="center"|120px||align="center"|สมเด็จพระราชาธิบดีเคตช์วาโย คามพันเด||align="center"|1883||align="center"|1884
|-
|align="center"|120px||align="center"|สมเด็จพระราชาธิบดีดีนูซูลู คาเคตช์วาโย||align="center"|1884||align="center"|1913
|-
|align="center"|120px||align="center"|สมเด็จพระราชาธิบดีโซโลมอน คาดีนูซูลู||align="center"|1913||align="center"|1933
|-
|align="center"|120px||align="center"|สมเด็จพระราชาธิบดีไซเปรียน เบกูซูลู คาโซโลมอน||align="center"|1948||align="center"|1968
|-
|align="center"|120px||align="center"|สมเด็จพระราชาธิบดีกูดวิลล์ ซเวเลตินี กาเบกูซูลู||align="center"|1968||align="center"|2021
|-
|align="center"| ||align="center"|สมเด็จพระราชาธิบดีมิซูซูลู ซูลู||align="center"|2021||align="center"|ยังอยู่ในราชสมบัติ
|-
|}
ซ
*
ซิมโฟนี (แก้ความกำกวม)

ซิมโฟนี หมายถึงรูปแบบในการบรรเลงดนตรี และอาจหมายถึง
== ดนตรี ==
วงซิมโฟนีออร์เคสตรา
เครื่องดนตรีซิมโฟนี
พิพิธภัณฑ์สัตว์น้ำซูมิดะ

พิพิธภัณฑ์สัตว์น้ำซูมิดะ (Sumida Aquarium;  すみだ水族館) เป็นพิพิธภัณฑ์สัตว์น้ำแห่งหนึ่งในประเทศญี่ปุ่น
พิพิธภัณฑ์สัตว์น้ำซูมิดะ ตั้งชื่อตามแม่น้ำซูมิดะ อันเป็นแม่น้ำสำคัญที่ไหลผ่านกรุงโตเกียว ซึ่งเป็นสถานที่ตั้ง  พิพิธภัณฑ์สัตว์น้ำซูมิดะตั้งอยู่บนชั้นที่ 5 ของหอคอยโตเกียวสกายทรี ซึ่งเป็นหอคอยแห่งใหม่ของกรุงโตเกียว ที่มีความสูงถึง 634 เมตร นับเป็นสิ่งก่อสร้างที่สูงที่สุดในโลกรองมาจากอาคารเบิร์จคาลิฟา ซึ่งเป็นอาคารที่สูงที่สุดในโลก ที่ดูไบ
พิพิธภัณฑ์สัตว์น้ำซูมิดะ เป็นพิพิธภัณฑ์สัตว์น้ำขนาดเล็ก เปิดให้บริการเมื่อวันที่ 22 พฤษภาคม ค.ศ. 2012 พร้อมกับหอคอยโตเกียวสกายทรี เปิดให้บริการทุกวัน ตั้งแต่เวลา 09.00 น. - 21.00 น. อัตราเข้าชม ผู้ใหญ่คนละ 2,000 เยน เด็กคนละ 600-1,500 เยน
==สิ่งที่จัดแสดง==
ปลาน้ำจืด และระบบนิเวศของสัตว์น้ำที่พบได้ในแม่น้ำซูมิดะ
ตู้กระจกแสดงไม้น้ำขนาดใหญ่ ที่จัดตกแต่งในรูปแบบสวนเซนแบบญี่ปุ่น โดย อามาโนะ ทาเกชิ นักตกแต่งตู้ไม้น้ำและนักเลี้ยงปลาชื่อดังระดับโลกชาวญี่ปุ่น
ตู้ปลาทะเลขนาด 100 ลิตร จำนวน 20 ใบ ภายในสัตว์น้ำประเภทต่าง ๆ เช่น ซาลาแมนเดอร์ กุ้งมดแดง กุ้งพยาบาล
ส่วนจัดแสดงแมงกะพรุนในตู้ไครเซล ห้องแลบเพาะเลี้ยงแมงกะพรุน และนิทรรศการถาวรให้ความรู้เกี่ยวกับแมงกะพรุนในด้านต่าง ๆ
ตู้ปลาทะเลขนาดใหญ่ ความจุน้ำ 100,000 ลิตร แสดงปลาตามแนวปะการัง เช่น ปลาผีเสื้อ ปลาสินสมุทร และปลาฉลามหูดำ
ตู้ปลาทะเลที่มีความยาว 5 เมตร จำนวน 4 ตู้ แสดงปลาและสัตว์ทะเลชนิดต่าง ๆ ได้แก่ ตู้ปะการัง ตู้ปลาไหลสวน และตู้กุ้งมังกรขนาดใหญ่ที่อยู่พร้อมกับปลาฉลามหน้าดินขนาดเล็ก
ส่วนจัดแสดงเพนกวิน เป็นตู้กระจกขนาดใหญ่ ด้านบนเปิดโล่ง พื้นตู้ประดับด้วยไฟใต้น้ำที่เปลี่ยนสีได้เพื่อความสวยงาม จำนวนเพนกวินประมาณ 40 ตัว ไม่มีกลิ่นรบกวน
ส่วนจัดแสดงสิงโตทะเล อยู่ด้านหลังส่วนจัดแสดงเพนกวิน
==การเดินทาง==
จากย่านอาซากูซะ ขึ้นรถไฟใต้ดินโตเกียว สายโทบุสกายทรี ลงสถานีโตเกียวสกายทรี หรือลงสถานีอาซากูซะแล้วเดินเท้าด้วยระยะเวลาประมาณ 20 นาที ไปตามริมแม่น้ำซูมิดะ
==อ้างอิง==
==แหล่งข้อมูลอื่น==
เว็บไซต์อย่างเป็นทางการของพิพิธภัณฑ์ 
ซูมิดะ
พิพิธภัณฑ์ในโตเกียว
สิ่งก่อสร้างในเขตซูมิดะ
เนแอด

แนแอด (Naiad) หรือเป็นที่รู้จักว่า Neptune III เป็นดาวบริวารชั้นในสุดของดาวเนปจูนตั้งชื่อตาม Naiads จากตำนานกรีก แนแอดถูกค้นพบในกลางเดือนกันยายน ปี ค.ศ. 1989 จากภาพถ่ายโดยยานวอยเอจเจอร์ 2 เป็นดาวบริวารดวงสุดท้ายที่ค้นพบขณะกำลังเฉียดผ่านดาวเนปจูน ตอนค้นพบมันถูกกำหนดให้ทีชื่อว่า "S/1989 N 6" การค้นพบได้มีการประกาศอย่างเป็นทางการในวันที่ 29 กันยายน ค.ศ. 1989 โดยสมาคมดาราศาสตร์สากล ใช้หนังสือเวียนหมายเลข 4867 แต่ก็มีคนพูดถึงว่า "25 ภาพใช้เวลาถ่ายมากกว่า 11 วัน" ดังนั้น จากวันที่ค้นพบคือช่วงก่อน 18 กันยายน เป็นได้รับชื่อในวันที่ 16 กันยายน ค.ศ. 1991
ดาวบริวารของดาวเนปจูน
วัตถุทางดาราศาสตร์ที่ค้นพบในปี พ.ศ. 2532
เจษฎา ชูเดช

เจษฎา ชูเดช (; เกิด 20 กุมภาพันธ์ พ.ศ. 2532) เป็นกองหน้าฟุตซอลชาวไทย ซึ่งมีผลงานโดดเด่นจากการทำประตูในการแข่งขันฟุตซอลลีก 2010 และปัจจุบันเป็นสมาชิกฟุตซอลทีมชาติไทย ซึ่งมีส่วนร่วมเข้าแข่งขันฟุตซอลชิงแชมป์โลก 2012 โดยเขาลงเล่นให้กับสโมสรฟุตซอลราชนาวีนานกว่า 12 ปี โดยก่อนการแข่งขันเขาเข้ารับการฝึกซ้อมที่ประเทศเนเธอร์แลนด์ และเคยเป็นนักฟุตบอลกองกลางสโมสรศุลกากรยูไนเต็ด ชุดคว้าแชมป์ไทยลีกดิวิชั่น 1
== ประวัติ ==
วันที่ 21 เมษายน พ.ศ. 2553 เจษฎาร่วมแข่งขันฟุตบอลมูลนิธิไทยคมเอฟเอคัพรอบแรกให้แก่ทีม พนง.หลักทรัพย์โกลเบล็ก โดยได้พบกับทีมลูกอีสาน การบินไทย ซึ่งเจษฎาเป็นผู้ทำคะแนนในสองประตูแรก และในเดือนสิงหาคมของปีเดียวกันนี้ เจษฎาเข้าแข่งขันให้แก่สโมสรฟุตซอลราชนาวีในรายการยูเอสเอ็มไทยแลนด์ฟุตซอลลีก 2010
เดือนเมษายน พ.ศ. 2555 เจษฎาเป็นหนึ่งในนักกีฬาทีมชาติไทยผู้เข้าแข่งขันรายการเอเอฟเอฟแบงค็อกฟุตซอลแชมเปี้ยนชิพ 2012 หรือฟุตซอลชิงแชมป์อาเซียน 2012 และในวันที่ 30 พฤษภาคม ซึ่งเป็นการแข่งขันรอบ 4 ทีมสุดท้าย เขาได้มีส่วนช่วยให้ทีมชาติไทยชนะทีมชาติอิหร่านซึ่งเคยเป็นแชมป์รายการดังกล่าว 11 สมัย เดือนตุลาคม เจษฎาเข้าแข่งขันรายการออลสตาร์ฟุตซอลเฟสติวัล ซึ่งเป็นการแข่งขันนัดอุ่นเครื่องก่อนการแข่งฟุตซอลชิงแชมป์โลก 2012
รวมถึงในเดือนมกราคม พ.ศ. 2556 เจษฎาเข้าแข่งขันฟุตบอลนัดกระชับมิตรโดยได้พบกับทีมชาติอิตาลี โดยเจษฎาสามารถทำได้ 1 ประตู และในเดือนมีนาคมของปีเดียวกันนี้ เขาได้เข้าแข่งขันรายการไทยแลนด์ฟุตซอลพรีเมียร์ลีก 2012–13 อย่างไรก็ตาม ในเบื้องต้นมีรายงานว่าการแข่งขันฟุตซอลสโมสรชิงแชมป์เอเชียรอบคัดเลือกที่จะจัดขึ้นในเดือนเมษายน ทางสโมสรฟุตซอลราชนาวีจะไม่มีเจษฎา ชูเดช ซึ่งเป็นผู้เล่นหลักเข้าแข่งขัน
== เกียรติประวัติ ==
=== การท่าเรือ ===
ฟุตซอลไทยลีก
* ชนะเลิศ (1); ฤดูกาล 2565
=== รางวัลส่วนตัว ===
ดาวซัลโวฟุตซอลไทยลีก ประจำฤดูกาล (4); 2553, 2557, 2558, 2562
รางวัลดาวซัลโวสูงสุด ยูเมะฟุตซอลเอฟเอคัพ 2012
รางวัลนักเตะทรงคุณค่า ยูเมะฟุตซอลเอฟเอคัพ 2013
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นักฟุตซอลชายชาวไทย
นักกีฬาทีมชาติไทย
นักฟุตบอลชาวไทย
กองกลางฟุตบอล
นักกีฬาจากกรุงเทพมหานคร
ผู้เล่นสโมสรฟุตซอลราชนาวี
ผู้เล่นสโมสรฟุตซอลการท่าเรือ
เพนกวินลาย

เพนกวินลาย (Banded penguin) เป็นเพนกวินสกุลหนึ่ง ใช้ชื่อสกุลว่า Spheniscus (แปลว่า "รูปลิ่ม")
เพนกวินในสกุลนี้เป็นเพนกวินขนาดกลาง มีรูปร่างและลักษณะคล้ายคลึงกัน คือ มีลายพาดสีดำตรงหน้าอกบนพื้นลำสีขาว และมีจุดกลมดำเล็ก ๆ บนหน้าท้อง ซึ่งจุดนี้จะมีลักษณะแตกต่างกันออกไปเป็นอัตลักษณ์เฉพาะตัวเหมือนลายนิ้วมือของมนุษย์ ซึ่งจุดนี้อาจเป็นสีชมพู หรือขาวก็ได้ เป็นเพนกวินที่อาศัยอยู่ในเขตอบอุ่นของซีกโลกทางใต้ เช่น อเมริกาใต้, แอฟริกาใต้ หรือหมู่เกาะกาลาปากอส มีพฤติกรรมวางไข่บนพื้นดิน และเจริญเติบโตขึ้นในโพรงดิน
ในบางครั้ง เพนกวินสกุลนี้ยังมีชื่อเรียกอื่น เช่น "เพนกวินแจ็ค-แอส" เนื่องจากมีเสียงร้องเหมือนลา
ปัจจุบัน หลงเหลืออยู่ทั้งหมด 4 ชนิด ได้แก่
Spheniscus magellanicus (เพนกวินแมคเจเลนิก)
Spheniscus humboldti (เพนกวินฮัมโบลด์)
Spheniscus mendiculus (เพนกวินกาลาปากอส)
Spheniscus demersus (เพนกวินแอฟริกัน หรือเพนกวินตีนดำ)
† ที่สูญพันธุ์ไปแล้วตั้งแต่ยุคก่อนประวัติศาสตร์
Spheniscus muizoni (สูญพันธุ์ไปในยุคกลางหรือยุคไมโอซีนตอนหลัง พบในเปรู)
Spheniscus chilensis (สูญพันธุ์ไปในยุคไมโอซีนตอนหลัง หรือต้นยุคไพลโอซีน พบในชายฝั่งแอนดีส)
Spheniscus megaramphus (สูญพันธุ์ไปในยุคไมโอซีนตอนหลัง หรือต้นยุคไพลโอซีน พบในชายฝั่งแอนดีส)
Spheniscus urbinai (สูญพันธุ์ไปในยุคไมโอซีนตอนหลัง หรือต้นยุคไพลโอซีน พบในชายฝั่งแอนดีส)
และในอดีตเคยมีชนิด Spheniscus predemersus รวมอยู่ด้วย แต่ปัจจุบันถูกจัดให้เป็นเพียงชนิดเดียวในสกุล Inguza
==อ้างอิง==
==แหล่งข้อมูลอื่น==
เพนกวิน
มงส์

มงส์ (Mons) เป็นเมืองและเทศบาลในประเทศเบลเยียม เป็นเมืองหลวงของจังหวัดแอโน มีประชากรประมาณ 95,000 คน และมีประชากรบริเวณปริมณฑลประมาณ 257,000 คน ตั้งอยู่ทางตะวันตกเฉียงใต้ของกรุงบรัสเซลส์ประมาณ 60 กิโลเมตร ทางตะวันออกเฉียงเหนือของกรุงปารีสประมาณ 240 กิโลเมตร ทางตะวันออกของลีลประมาณ 75 กิโลเมตร และทางตะวันตกของอาเคินประมาณ 180 กิโลเมตร มงส์ตั้งอยู่ที่จุดตัดระหว่างทางหลวงยุโรป E19 (อัมสเตอร์ดัม-แอนต์เวิร์ป-บรัสเซลส์-ปารีส) กับทางหลวงยุโรป E42 (ลีล-ชาร์เลอรัว-ลีแยฌ-แฟรงก์เฟิร์ต)
ในยุค 1860 หลังจากที่เบลเยียมได้รับเอกราชระยะหนึ่ง เมืองต่าง ๆ รวมทั้งมงส์ได้รับการรื้อฟื้น มีการสร้างถนนขนาดใหญ่และโครงการสร้างเมืองอื่นๆ การปฏิวัติอุตสาหกรรมและเหมืองถ่านหินทำให้มงส์กลายเป็นศูนย์กลางของอุตสาหกรรมหนักและเป็นกระดูกสันหลังอุตสาหกรรมของแคว้นวอลลูน อย่างไรก็ตาม ในช่วงสงครามโลกครั้งที่สอง มงส์ซึ่งเป็นเมืองอุตสาหกรรมสำคัญได้ถูกทิ้งระเบิดและเกิดการสู้รบระหว่างกองกำลังจากอเมริกากับกองกำลังเยอรมนี หลังจากสงครามอุตสาหกรรมส่วนใหญ่ก็เสื่อมถอยลง ปัจจุบันมงส์เป็นเมืองมหาวิทยาลัยและศูนย์กลางการค้า และด้วยประวัติศาสตร์ มรดกทางวัฒนธรรมและสถาปัตยกรรม ทำให้มงส์ได้รับเลือกเป็นเมืองหลวงทางวัฒนธรรมของยุโรปประจำปี ค.ศ. 2015
== เมืองคู่แฝด ==
มงส์ได้สถาปนาความสัมพันธ์เมืองพี่น้องและเมืองแฝดกับเมืองต่าง ๆ ดังนี้
แวน ตั้งแต่ ค.ศ. 1952
บรีแยร์ ตั้งแต่ ค.ศ. 1962
ตัวซี ตั้งแต่ ค.ศ. 1963
เซฟตัน ตั้งแต่ ค.ศ. 1984
ฉางชา ตั้งแต่ ค.ศ. 1998
ลิตเทิลร็อก ตั้งแต่ ค.ศ. 1999
== แหล่งข้อมูลอื่น ==
เว็บไซต์อย่างเป็นทางการของมงส์
เมืองในประเทศเบลเยียม
เมืองหลวงทางวัฒนธรรมของยุโรป
จังหวัดแอโน
วรภร เลิศเกียรติไพบูลย์

ธิธาดา เลิศเกียรติไพบูลย์ (; เกิด 19 กรกฎาคม พ.ศ. 2532) เป็นนักแสดงหญิง พิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7
== ประวัติ ==
วรภร เลิศเกียรติไพบูลย์ ชื่อเล่น แพร ชื่อเดิม อารดา เกิดเมื่อวันที่ 19 กรกฎาคม พ.ศ. 2532 เป็นนักแสดงวัยเด็ก เรื่องที่เธอเล่น และจดจำมากที่สุดคือ ทายาทอสูร ซึ่งรับบทเป็น คุณยายวรนาฏ (วัยเด็ก) และ อังกอร์ 2 ซึ่งรับบทเป็น อองซาน จากนั้นก็มีละครมาเรื่อยๆ ปัจจุบันแพรจบการศึกษาในระดับประกาศนียบัตรวิชาชีพชั้นสูง (ปวส.) จาก Siam Business Administration College (SBAC) และกำลังศึกษาในระดับปริญญาตรีที่มหาวิทยาลัยรังสิต คณะนิเทศศาสตร์
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางช่อง 7
ละครโทรทัศน์ทั้งหมดด้านล่างนี้ออกอากาศทางช่อง 3
| 2544 || ขมิ้นกับปูน || ปัทมา ธรรมคุณ (ตอนเด็ก)
|}
ละครโทรทัศน์ทั้งหมดด้านล่างนี้ออกอากาศทางช่อง 5
| 2543 || แม่น้ำ ||
|-
| 2546 || กษัตริยา || พระพิจิตรจินดา (วัยเยาว์)
|}
=== ละครสั้น ===
ปี พ.ศ. 2553 ฟ้ามีตา ตอน รับจ้างเที่ยว รับบท พริ้ง
ปี พ.ศ. 2554 ฟ้ามีตา ตอน โชคดีที่โลโซ รับบท จ๋า
ปี พ.ศ. 2556 ฟ้ามีตา ตอน แม่คือใคร? ใครคือแม่?
ปี พ.ศ. 2558 ฟ้ามีตา ตอน คนอวดนม รับบท หมิว
=== มิวสิกวีดีโอ ===
"เชือกผูกตาย ใจผูกพัน" ของ บ่าววี
"อยู่ไสน้อ...เจ้าของคำว่าคิดฮอด" ของ ต่าย อรทัย (คู่กับ อนันดา เอเวอร์ริ่งแฮม)
=== งานเพลง ===
อัลบั้มเพลงประกอบละคร ผ่าโลกบันเทิง
* เพลง "ผ่าโลกบันเทิง" (รวมศิลปิน)
* เพลง "รักผิดสเปค" คู่กับ ภาณุ สุวรรณโณ
* เพลง "แทบขาดใจ"
เพลงประกอบละคร อุบัติรักเกาะสวรรค์
* เพลง "อุบัติรัก จ๊าดดด..."
อัลบั้มเพลงประกอบละคร โทน
* เพลง "หล่อระยะสุดท้าย"
== แหล่งข้อมูลอื่น ==
นักแสดงชาวไทย
นักแสดงเด็กชาวไทย
ยายา ซูมาโฮโร

ยายา อัลฟา ซูมาโฮโร (Yaya Alfa Soumahoro) เกิดเมื่อวันที่ 28 กันยายน ค.ศ. 1989 เป็นนักฟุตบอลชาวโกตดิวัวร์ ยาย่าเคยเล่นให้กับเกนต์ สโมสรชั้นนำของเบลเยี่ยม และโด่งดังที่สุดเมื่อครั้งเล่นให้เมืองทอง ยูไนเต็ดระหว่างปี 2007 จนถึงปี 2011
==เกียรติประวัติ==
===เมืองทอง ยูไนเต็ด===
ไทยลีกดิวิชั่น 1: 2008
ไทยพรีเมียร์ลีก: 2009
==อ้างอิง==
นักฟุตบอลชาวโกตดิวัวร์
ผู้เล่นสโมสรฟุตบอลเมืองทอง ยูไนเต็ด
กองกลางฟุตบอล
บุคคลจากอาบีจาน
ผู้เล่นสโมสรฟุตบอลราชบุรี
ลีลาวุฒิ หัตถกิจโกศล

ลีลาวุฒิ หัตถกิจโกศล (ชื่อเล่น : เอเอ)  เป็นนักร้อง นักแสดงชาวไทย เกิดเมื่อวันที่ 21 ธันวาคม พ.ศ. 2528 เข้าวงการบันเทิงจากการเป็นนักร้องร่วมกับสมาชิกอีก 3 คน ชื่อ วงโอโซน การศึกษา รร. ผดุงศิษย์พิทยา
== ผลงาน ==
=== ละครโทรทัศน์ ===
ปี 2538 คือหัตถาครองพิภพ
ปี 2538 เรือนแพ
ปี 2540 อำนาจ
ปี 2542 รอวันฉันมีเธอ
===ภาพยนตร์===
ปี 2539 เสียดาย 2
=== อัลบั้ม ===
โอโซน (2547)
นักแสดงชาวไทย
สมเด็จพระราชินีนาถอูลริกาแห่งสวีเดน

สมเด็จพระราชินีนาถอูลริกาแห่งสวีเดน (Ulrika Eleonora; 23 มกราคม 1688 – 24 พฤศจิกายน 1741) ทรงเป็นสมเด็จพระราชินีนาถแห่งสวีเดน ที่ปกครองสวีเดนระหว่าง 5 ธันวาคม ค.ศ. 1718 ถึง 29 กุมภาพันธ์ ค.ศ. 1720 พระนางเป็นพระราชธิดาของพระเจ้าคาร์ลที่ 11 และ สมเด็จพระราชินีอัลริกา เอเลอโนรา พระนางปกครองสวีเดนต่อจากพระเจ้าคาร์ลที่ 12 พระเชษฐาของพระนาง และพระนางก็สละราชสมบัติให้พระเจ้าเฟรเดอริกที่ 1 พระราชสวามี และปกครองสวีเดนในฐานะสมเด็จพระราชินี
==อ้างอิง==
Lindqvist, Herman  (2006). Historien om alla Sveriges drottningar ("History of the Queens of Sweden"). Norstedts Förlag. ISBN 91-1-301524-9.
Hofberg, Herman et al. (1906). Svenskt Biografiskt Handlexikon. Entry for Düben, Emerentia von. (in Swedish)
Nordisk familjebok. B. 30. Stockholm (1920) (in Swedish)
Byström, Tryggve. Svenska komedien 1737-1754 ("The Swedish comedy 1737-1754") (in Swedish)
บุคคลที่เกิดในปี พ.ศ. 2231
พระมหากษัตริย์สวีเดน
พระมหากษัตริย์ฟินแลนด์
สมเด็จพระราชินีนาถ
ราชวงศ์วิทเทลส์บัค
ราชวงศ์พาลาทิเนต-สเวิร์คบรุคเคิร์น
เสียชีวิตจากฝีดาษ
ดยุกแห่งเบรเมินและแวร์เดิน
พระมหากษัตริย์ผู้ทรงสละราชสมบัติ
สมเด็จพระราชินีนาถอิซาเบลที่ 2 แห่งสเปน

สมเด็จพระราชินีนาถอิซาเบลที่ 2 แห่งสเปน (Isabel II de España; 10 ตุลาคม 1830 - 10 เมษายน 1904) เป็นสมเด็จพระราชินีนาถพระองค์เดียวของสเปน พระนางเป็นพระราชธิดาในพระเจ้าเฟร์นันโด และสมเด็จพระราชินีมารีอา คริสตีนา พระนางทรงปกครองสเปนต่อจากพระเจ้าเฟร์นันโดที่ 7 พระราชบิดา หลังจากนั้นพระนางก็ทรงถูกถอดจากราชสมบัติในการปฏิวัติอันรุ่งโรจน์เมื่อปี ค.ศ. 1868 และทรงสละราชบัลลังก์ให้พระเจ้าอามาเดโอที่ 1 จากราชวงศ์ซาวอย อย่างเป็นทางการในปี 1870
==พระราชสมภพและผู้สำเร็จราชการ==
สมเด็จพระราชินีนาถอิซาเบลที่ 2 เสด็จพระราชสมภพ ณ กรุงมาดริด ในปี 1830 เป็นพระราชธิดาพระองค์โตในพระเจ้าเฟร์นันโดที่ 7 แห่งสเปน กับสมเด็จพระราชินีมารีอา คริสตีนา พระมเหสีพระองค์ที่สี สมเด็จพระราชินีมารีอา คริสตีนา ทรงเป็นผู้สำเร็จราชการแผ่นดินเมื่อวันที่ 29 กันยายน 1833 เมื่อสมเด็จพระราชินีนาถอิซาเบลที่ 2 พระราชธิดาของพระองค์ที่มีพระชนมายุเพียง 3 พรรษา ทรงได้รับการประกาศให้เป็นสมเด็จพระราชินีนาถภายหลังการสวรรคตของพระเจ้าเฟร์นันโดที่ 7
สมเด็จพระราชินีนาถอิซาเบลที่ 2 ได้ครองราชบัลลังก์เพราะพระเจ้าเฟร์นันโดที่ 7 เป็นผู้ชักนำให้เกิดกอร์เตสเฆเนราเลส ซึ่งจะช่วยปกป้องพระองค์จากกฎหมายแซลิก และทำให้บูร์บงเป็นที่รู้จักในคริสต์ศตวรรษที่ 18 และยังมีการแก้ไขกฎหมายเก่าของสเปนอย่างต่อเนื่อง ทำให้เกิดผู้อ้างสิทธิ์ในราชบัลลังก์ครั้งแรกซึ่งก็คือพระอนุชาของพระเจ้าเฟร์นันโดที่ 7 เจ้าชายการ์โลส เคานต์แห่งโมลีนา เจ็ดปีระหว่างการต่อสู้ของชนกลุ่มน้อย สมเด็จพระราชินีนาถอิซาเบลที่ 2 แห่งสเปน กับเจ้าชายการ์โลส เคานต์แห่งโมลินาและเหล่าผู้สนับสนุนในชื่อการ์ลิสต์ พยายามทำสงครามกันอย่างต่อเนื่องจนเกิดเป็นสงครามการ์ลิสต์ ในคริสต์ศตวรรษที่ 19
==อ้างอิง==
พระมหากษัตริย์สเปน
ราชวงศ์บูร์บง
พระมหากษัตริย์ผู้ทรงสละราชสมบัติ
บุคคลจากมาดริด
เจ้าหญิงสเปน
สมเด็จพระราชินีนาถ
เจ้าชายแห่งอัสตูเรียส
เจ้าหญิงแห่งอัสตูเรียส
ลอร์ดแห่งสเปน
พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
สมเด็จพระราชินีนาถบียาตริชแห่งโปรตุเกส

สมเด็จพระราชินีนาถบียาตริชแห่งโปรตุเกส (Beatriz de Portugal; 7 กุมภาพันธ์ ค.ศ. 1373 – ค.ศ. 1420) เป็นสมเด็จพระราชินีแห่งกัสติยาและเลออน และผู้อ้างสิทธิในตำแหน่งสมเด็จพระราชินีนาถแห่งโปรตุเกส พระนางเป็นพระราชธิดาของพระเจ้าฟือร์นังดูที่ 1 แห่งโปรตุเกส และลียูโนร์ แตลึช พระนางอภิเษกสมรสกับพระเจ้าฆวนที่ 1 แห่งกัสติยา โดยทั่วไปนักประวัติศาสตร์ยังไม่ยอมรับการครองราชย์ของพระนาง เพราะผู้ปกครองที่แท้จริงคือพระราชสวามีของพระองค์ พระองค์น่าจะเป็นเพียงพระราชินี
==อ้างอิง==
บุคคลที่เกิดในปี พ.ศ. 1916
พระมหากษัตริย์โปรตุเกส
สมเด็จพระราชินีนาถ
เจ้าหญิงโปรตุเกส
ตระกูลบูร์กอญ
ราชวงศ์ตรัสตามารา
บุคคลจากกูอิงบรา
จักรพรรดินีซูอิโกะ

จักรพรรดินีซูอิโกะ (; Empress Suiko; 554 – 15 เมษายน 628) เป็นพระเจ้าแผ่นดินญี่ปุ่นองค์ที่ 33 ตามลำดับการสืบสันตติวงศ์แต่โบราณ พระนางอยู่ในตำแหน่งตั้งแต่ปี 593 จนสวรรคตเมื่อปี 628
ตามประวัติศาสตร์ญี่ปุ่นแล้ว นางเป็นสตรีคนแรกในบรรดาแปดคนที่ได้เป็นจักรพรรดินี (empress regnant) อีกเจ็ดคนที่เหลือ คือ โคเงียวกุ (Kōgyoku), จิโต (Jitō), เก็มเม (Gemmei), เก็นโช (Genshō), โคเก็ง (Kōken), เมโช (Meishō) และโกะ-ซะกุระมะชิ (Go-Sakuramachi) ตามลำดับ
== อ้างอิง ==
จักรพรรดิญี่ปุ่น
จักรพรรดินีนาถญี่ปุ่น
สมเด็จพระจักรพรรดินีนาถ
ราชวงศ์ญี่ปุ่น
อาสนวิหารอ็อช

อาสนวิหารอ็อช (Cathédrale d'Auch) หรือมีชื่อเต็มว่า อาสนวิหารนักบุญมารีย์แห่งอ็อช (Cathédrale Sainte-Marie d'Auch) เป็นอาสนวิหารโรมันคาทอลิก เป็นที่ตั้งของอัครมุขนายกประจำอัครมุขมณฑลอ็อช ตั้งอยู่ที่เมืองอ็อช จังหวัดแฌร์ แคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี
อาสนวิหารแห่งนี้ประกอบด้วยบริเวณกลางโบสถ์ถึง 3 ด้าน ด้วยความยาวถึง 102 เมตร และกว้าง 35 เมตร เริ่มการก่อสร้างในเดือนกรกฎาคม ค.ศ. 1489 โดยการสนับสนุนของฟร็องซัว เดอ ซาวัว โดยสร้างบนซากปรักหักพังของอาสนวิหารโรมาเนสก์เก่าซึ่งเคยเป็นที่ตั้งของอาสนวิหารนักบุญอ็อสแต็งด์ และมีการเสกขึ้นเป็นอาสนวิหารเมื่อวันที่ 12 กุมภาพันธ์ ค.ศ. 1548 ในขณะที่งานก่อสร้างทั้งหมดยังไม่เสร็จสิ้น จนกระทั่งอีกราวสองร้อยกว่าปีต่อมา
ลักษณะทางสถาปัตยกรรมเป็นแบบกอธิกวิจิตร (ฟล็องบัวย็อง) ที่ได้รับอิทธิพลมาจากสถาปัตยกรรมสมัยฟื้นฟูศิลปวิทยา ทั้งหมดสร้างเสร็จสมบูรณ์ในสมัยคริสต์ศตวรรษที่ 17 ด้วยหน้าบันหลัก และมุขทางเข้าตกแต่งด้วยเสาแบบคอรินเทียน ภายในประกอบด้วยชาเปลกว่า 21 หลัง
งานตกแต่งภายในมีความโดดเด่นด้วยงานกระจกสีถึง 18 ชิ้น โดยศิลปินอาร์โน เดอ มอล บริเวณร้องเพลงสวดได้รับการประดับประดาด้วยงานไม้ถึง 115 ชิ้น ซึ่งไม่ทราบผู้ออกแบบ ซึ่งต่อเป็นฉากในพระคัมภีร์ไบเบิลซึ่งเล่าเรื่องต่อมาจากงานกระจกสีโดยรอบ
อาสนวิหารอ็อชได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906 รวมทั้งยังอยู่ในรายชื่อแหล่งมรดกโลกของยูเนสโก โดยถือเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสตั้งแต่ปี ค.ศ. 1998
== อ้างอิง ==
อ็อช
สิ่งก่อสร้างในจังหวัดแฌร์
คริสต์ศาสนสถานแบบกอทิก
สิ่งก่อสร้างในคริสต์ศตวรรษที่ 15
สิ่งก่อสร้างในคริสต์ศตวรรษที่ 16
อนุสรณ์สถานทางประวัติศาสตร์แห่งฝรั่งเศส
แหล่งมรดกโลกในประเทศฝรั่งเศส